એનએસયુઆઇએ આવેદન પત્રમાં જણાવ્યું હતું કે સૌરાષ્ટ્ર યુનિવર્સિટી ગુજરાતની પ્રથમ એ ગ્રેડ યુનિવર્સિટીનું સ્થાન ધરાવે છે. યુનિવર્સિટીનું હૃદય એટલે પરીક્ષા વિભાગ હોય છે. આ વિભાગના નિયામક તરીકે કોઇ સૂઝ વાળો તેમજ નીરોગી અને સ્ફુર્તીમય હોવો જોઇએ. જે હાલના નિયામકમાં એકપણ ગુણ નથી આના કારણે આ વ્યકિત કોઇપણ જવાબદારી લેતા નથી તેમજ હાલનો કોઇપણ પરીક્ષા વિભાગના અધિકારી એકબીજા ઉપર જવાબદારી નાખીને વિદ્યાર્થીની કારકીર્દી સાથે રમત કરી રહ્યા છે. વિદ્યાર્થીઓના પ્રશ્ન અંગેની કામગીરી ટલે ચડી રહી છે.